钦定古今图书集成/明伦汇编/交谊典/第064卷 > 《上权德舆补阙温卷启》前人
## 钦定古今图书集成/明伦汇编/交谊典/第064卷 > 《上权德舆补阙温卷启》前人

“补阙执事。”宗元闻之，“重远轻迩，贱视贵听，所由古矣。”
切以宗元幼不知耻，少又躁进，拜揖长者，自于幼年。
是以簉俊造之末迹，厕牒计之下列，贾艺求售，閴无
善价。载文笔而都儒林者，匪亲乃旧，率皆携抚相示，
谈笑见昵，喔咿逡巡，为达者𠷣。无乃睹其朴者鄙其
成，狎其幼者薄其长耶？将行不拔异，操不砥砺，学不
“该广，文不炳耀，实可鄙而薄耶？”今鸳鹭充朝，而独干
执事者，特以顾下念旧，收接儒素，异乎他人耳。敢问
厥由，庶几告之，俾识去就，幸甚幸甚！今将慷慨激昂，
奋攘布衣，纵谈作者之筵，曳裾名卿之门，抵掌峨弁，
厚自润泽，进越无恧，污达者之视听。猖狂愚妄，固不
可为也。复欲俛然惕息，叠足塌翼，拜祈公侯之阍，跪

又色平气柔，言讷性鲁，无特达之节，无推择之行，琐
琐碌碌，一孺子耳。孰谓其可进？孰谓其可退？抑又闻
之，“不鼓踊无以超泥涂，不曲促无以由艰险，不守常
无以处明分，不执中无以趋夷轨。今则鼓踊乎曲促
乎，守其常而执厥中乎，浩不知其宜矣。”进退无倚，宵
不遑寐。乃访于故人而咨度之。其人曰：“补阙权君，著
名逾纪，行为人高，言为人信，力学掞文，朋侪称雄。子
亟拜之，足以发扬。”对曰：“衷燕石而履元圃，带鱼目而
游涨海，祇取诮耳，曷予补乎？”其人曰：“迹之勤者，情必
生焉；心之恭者，理必报焉。”况子之文，不甚鄙薄者乎？
苟或勤以奉之，恭以下之，则必勗励尔行，辉耀尔能。
言为建瓴，晨发夕被，声驰而响溢，风振而草靡。可使
尺泽之鲵，奋鳞而纵海；密网之鸟，举羽而翔霄。子之
一名，何足就矣，庶为终身之遇乎。曷不举驰声之资，
挈成名之基，授之权君，然后退行守常执中之道，斯
可也。愚不敏，以为信然，是以有前日之拜。又以为色
取象恭，大贤所饫；朝造夕谒，大贤所倦。性颇疏野，窃
又不能，是以有今兹之问。仰惟鉴其鄙心而去就之，
洁诚斋虑，不胜至愿。